CELEX: 62012CN0067
Language: mt
Date: 2012-02-09 00:00:00
Title: Kawża C-67/12: Rikors ippreżentat fid- 9 ta’ Frar 2012 — Il-Kummissjoni Ewropea vs Ir-Renju ta’ Spanja

21.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 118/15
            
         Rikors ippreżentat fid-9 ta’ Frar 2012 — Il-Kummissjoni Ewropea vs Ir-Renju ta’ Spanja
   (Kawża C-67/12)
   2012/C 118/24
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: K. Herrmann u I. Galindo Martin, aġenti)
   
      Konvenut: Ir-Renju ta’ Spanja
   
      Talbiet
   
   
               —
            
            
               tikkonstata li billi ma adottax il-liġijiet, ir-regolamenti u d-dispożizzjonijiet amministrattivi neċessarji sabiex jikkonforma ruħu mal-Artikoli 3, 7 u 8 tad-Direttiva 2002/91/KE (1) tal-Parlament Ewropew u tal-Kunsill, tas-16 ta’ Diċembru 2002, dwar il-prestazzjoni tal-enerġija tal-bini u, fi kwalunkwe każ, billi ma kkomunikax tali dispożizzjonijiet lill-Kummissjoni, ir-Renju ta’ Spanja naqas milli jwettaq l-obbligi tiegħu taħt id-dispożizzjonijiet magħquda ta’ dawn l-artikoli u tal-Artikolu 29 tad-Direttiva 2010/31/UE (2) tal-Parlament Ewropew u tal-Kunsill, tad-19 ta’ Mejju 2010, dwar ir-rendiment tal-bini fl-użu tal-enerġija;
            
         
               —
            
            
               tikkundanna lir-Renju ta’ Spanja għall-ispejjeż.
            
         
      Motivi u argumenti prinċipali
   
   
               (1)
            
            
               L-Artikolu 15 tad-Direttiva 2002/91/KE jipprovdi li l-Istati Membri għandhom jadottaw id-dispożizzjonijiet neċessarji sabiex jikkonformaw ruħhom ma’ din id-direttiva sa mhux aktar tard mill-4 ta’ Jannar 2006.
            
         
               (2)
            
            
               Il-Kummissjoni għandha tikkonstata li r-Renju ta’ Spanja għadu ma adottax id-dispożizzjonijiet neċessarji f’dak li jikkonċerna l-Artikoli 3, 7 u 8 tad-Direttiva 2002/91/KE jew, fi kwalunkwe każ, li għadu ma kkomunikahomx lill-Kummissjoni.
            
         
      (1)  ĠU Edizzjoni Speċjali bil-Malti, Kapitolu 12, Vol. 2, p. 168.
   
      (2)  ĠU L 153, p. 13.